钦定古今图书集成/明伦汇编/氏族典/第172卷 > 《廖用贤尚友录》 > 关康之
## 钦定古今图书集成/明伦汇编/氏族典/第172卷 > 《廖用贤尚友录》 > 关康之

按《宋书关康之传》，“康之字伯愉，河东杨人。世居京口，
寓属南平。昌少而笃学，姿状丰伟，尝就沙门支僧纳
学，妙尽其能。竟陵王义宣自京口迁镇江陵，要康之
同行，距不应命。元嘉中，太祖闻康之有学义，除武昌
国。中军将军、江夏王义恭。广陵王诞临南徐州，辟为
从事西曹，并不就。弃绝人事，守志闲居。弟双之为臧”
质车骑参军，与质俱下，至赭圻，病卒，瘗于水滨。康之
其春得疾困笃，小差，牵以迎丧，因得虚劳病，寝顿二
十馀年。时有间日，辄卧论文义。世祖即位，遣大使陆
子真巡行天下，使反，荐康之“业履恒贞，操勖清固，行
信闾党，誉延邦邑，栖志希古，操不可渝，宜加征聘，以
洁风轨。”不见省。太宗泰始初，征为通直郎，又辞以疾。
顺帝昇明元年卒，时年六十三。